ടി20 ലോകകപ്പ്: ശ്രീലങ്കയെ തകര്ത്ത് ഇംഗ്ലണ്ട് സെമിയില് ഷാര്ജ: ട്വന്റി 20 ലോകകപ്പില് ഇന്ന് നടന്ന മത്സരത്തില് ശ്രീലങ്കയെ 26 റണ്സിന് തകര്ത്ത് ഇംഗ്ലണ്ട് സെമിയില്. ഇതോടെ സെമി ഫൈനലില് പ്രവേശിക്കുന്ന ആദ്യ ടീമായി ഇംഗ്ലണ്ട്. ഇംഗ്ലണ്ട് ഉയര്ത്തിയ 164 റണ്സ് എന്ന വിജയലക്ഷ്യവുമായി ബാറ്റിങ്ങിനിറങ്ങിയ ശ്രീലങ്ക 19 ഓവറില് 137 റണ്സിന് ഓള് ഔട്ടായി. സെഞ്ചുറി നേടിയ ഓപണര് ജോസ് ബട്ലറുടെ മികവിലാണ് ഇംഗ്ലണ്ട് മികച്ച സ്കോര് പടുത്തുയര്ത്തിയത്.164 റണ്സ് വിജയലക്ഷ്യവുമായി മറുപടി ബാറ്റിങ്ങിനിറങ്ങിയ ശ്രീലങ്കയുടെ തുടക്കം തന്നെ തകര്ച്ചയോടെയായിരുന്നു. 21 പന്തുകളില് നിന്ന് 34 റണ്സെടുത്ത ഹസരംഗയാണ് ശ്രീലങ്കയുടെ ടോപ് സ്കോറര്. ക്യാപ്റ്റന് ശനകയും രാജപക്സെയും 26 റണ്സ് വീതം നേടി. ഇംഗ്ലണ്ടിനുവേണ്ടി ആദില് റഷീദും ക്രിസ് ജോര്ദാനും മോയിന് അലിയും രണ്ട് വിക്കറ്റ് വീതം വീഴ്ത്തിയപ്പോള് ലിയാം ലിവിങ്സ്റ്റണും ക്രിസ് വോക്സും ഒരോ വിക്കറ്റ് വീതം നേടി. ആദ്യം ബാറ്റ് ചെയ്ത ഇംഗ്ലണ്ട് നിശ്ചിത ഓവറില് നാല് വിക്കറ്റ് നഷ്ടത്തില് 163 റണ്സെടുത്തു. ടോസ് നഷ്ടപ്പെട്ട് ബാറ്റിങിനിറങ്ങിയ ഇംഗ്ലണ്ടിന്റെ തുടക്കം മോശമായെങ്കിലും തകര്ത്തടിച്ച ജോസ് ബട്ലറാണ് ഇംഗ്ലണ്ടിന്റെ ഇന്നിങ്സിന് നെടുംതൂണായത്. നായകന് ഒയിന് മോര്ഗനും മികച്ച പ്രകടനം പുറത്തെടുത്തു. ഇരുവരും സെഞ്ചുറി കൂട്ടുകെട്ട് പടുത്തുയര്ത്തി. 67 പന്തുകളില് നിന്ന് പുറത്താവാതെ 101 റണ്സെടുത്ത് ബട്ലര് ഇംഗ്ലണ്ടിന് മികച്ച സ്കോര് സമ്മാനിച്ചു. ശ്രീലങ്കയ്ക്ക് വേണ്ടി വാനിന്ഡു ഹസരംഗ നാലോവറില് വെറും 21 റണ്സ് മാത്രം വിട്ടുനല്കി മൂന്ന് വിക്കറ്റെടുത്തു. ചമീര ഒരു വിക്കറ്റ് സ്വന്തമാക്കി വാര്ത്തകള് യഥാസമയം അറിയാന്... Join Anweshanam WhatsApp Group: https:chat.whatsapp.comJHLCbFc9MhbCtdPC6grlJ9 Subscribe Anweshanam Youtube: https:youtube.comcAnweshanamlive Follow Anweshanam Google News: https:rb.gy0tbxgdagaincid4795157.htm Follow Anweshanam Dailyhunt: https:m.dailyhunt.innewsindiamalayalamanweshanamepaperanwe